Herman Sotaaen

Herman Sotaaen (1888–1967) var en norsk friidrettsutøver som representerte Kristiania IF i Oslo. 

Han deltok på både 100 meter og 200 meter under Sommer-OL 1912 i Stockholm. Har kom ikke videre fra kvalifiseringsrundene i noen av øvelsene. 

Under de norske mesterskapene i 1911 og 1912 vant han alle de tre sprintdistansene, 100 meter, 200 meter og 400 meter. I 1911 satte han mesterskapsrekord på 100 meter med 11,1. 200 meter var ny mesterskapsøvelse i 1910, dermed satte Sotaaen nye mesterskapsrekorder begge årene, i 1912 tangerte han sin egen norske rekord med tiden 23,3.friidrett.no: Rekordenes Utvikling - Løpsøvelser   , hentet 20. august  Også på 400 meter kom begge seirene på nye rekordtider, sist på tiden 52,6 sek, en rekord som stod til 1919.

Sotaaen senket den norske rekorden på 400 meter to ganger: 52,8 3. september 1911, og 51,9 to uker senere, den 17. september. Etter 1912 er ikke Sotaaen å finne i friidrettsstatistikkene.

 Medaljer i norske mesterskap 
Plassering Øvelse ÅrGull  100 meter  1911, 1912Gull  200 meter  1911, 1912Gull  400 meter  1911, 1912Bronse  100 meter  1909Bronse  400 meter  1909

 Referanser 
friidrett.no: NM 100 meter menn. 
friidrett.no: NM 200 meter menn. 
friidrett.no: NM 400 meter menn. 

 Eksterne lenker 


Kategori:Norske sprintere
Kategori:Kongepokalvinnere i friidrett
Kategori:Deltakere for Norge under Sommer-OL 1912
Kategori:Friidrettsutøvere under Sommer-OL 1912
Kategori:Personer fra Oslo
Kategori:Norgesmestere i friidrett
Kategori:Fødsler i 1888
Kategori:Dødsfall i 1967